cyanic-selkie/wikianc huggingface dataset:
রূপা বাই ফুরদুনজি
কর্মজীবন এবং প্রশংসা
ফুরদুনজির কর্মজীবন সম্পর্কে যা কিছু জানা যায়, তার জন্য হায়দ্রাবাদের একজন পারসি হারমুসজি কাউসের অবদান বিশেষভাবে উল্লেখযোগ্য। তিনি ফুরদুনজির মূল শংসাপত্র এবং তাঁর কর্মজীবন সংক্রান্ত কয়েকটি চিঠি সংরক্ষণ করে রেখেছিলেন। শংসাপত্রগুলির মধ্যে একটি ছিল, ক্লোরোফর্ম কমিশনে তাঁর অংশগ্রহণকে সমর্থন করে এবং ডাক্তারি ক্ষেত্রে তাঁর কৃতিত্বকে চিহ্নিত করে, এডওয়ার্ড লরি দ্বারা যথাযথভাবে স্বাক্ষরিত একটি পত্র। অন্য একটি পত্র তাঁর হায়দ্রাবাদের প্যাথলজি কোর্সে অংশগ্রহণ এবং শেষেরটি ১৯১০ সালে এডিনবরা বিশ্ববিদ্যালয়ে তাঁর যোগদানের প্রত্যয়ন করে। প্রকৃতপক্ষে, ১৯৮৭ সালে লন্ডনে অ্যানেস্থেশিয়ার ইতিহাসের দ্বিতীয় আন্তর্জাতিক সম্মেলনের প্রতিবেদন পড়ার পর কাউসে নিজেই আবিষ্কার করেছিলেন যে ফুরদুনজিই বিশ্বের প্রথম মহিলা অ্যানেস্থেসিস্ট হতে পারেন।
কবির খান (পরিচালক)
কবির খান হচ্ছেন একজন ভারতীয় চলচ্চিত্র পরিচালক, চিত্রনাট্যকার, এবং চলচ্চিত্র প্রযোজক। তথ্যচিত্র চলচ্চিত্রে কাজ করার মাধ্যমে তিনি তার কর্মজীবন শুরু করেন এবং তারপর তিনি তার প্রথম চলচ্চিত্র পরিচালনা করেন কাবুল এক্সপ্রেস।  তারই ধারাবাহিকতায় ক্রমান্বয়ে পরিচালনা করেন নিউ ইর্য়ক (২০০৯), এক থা টাইগার (২০১২), বজরঙ্গি ভাইজান (২০১৫) এবং প্যানথম (২০১৫) চলচ্চিত্র।
স্বামী পূর্ণচৈতন্য
স্বামী পূর্ণচৈতন্য (IAST: Svāmī Pūrṇacaitanya ) বা ফ্রিক আলেকজান্ডার লুথরা একজন লেখক, ডাচ জীবন প্রশিক্ষক এবং পাবলিক স্পিকার । তিনি ভারতের ব্যাঙ্গালোরে আর্ট অফ লিভিং ফাউন্ডেশনে কাজ করেন, ভারতে এবং বিদেশে যোগ শেখান এবং ভারতের উত্তর-পূর্ব অঞ্চলে ফাউন্ডেশন দ্বারা পরিচালিত গ্রামীণ উন্নয়ন এবং শিক্ষামূলক প্রকল্পগুলিতে কাজ করেন ।
কবির খান (পরিচালক)
ব্যক্তিগত জীবন
তিনি রশিদউদ্দিন খানের কাছে বেড়ে উঠেন যিনি ছিলেন জহুরলাল নেহেরু বিশ্ববিদ্যালয়ের প্রতিষ্ঠাতা অধ্যাপকদের একজন।, যেখানে তিনি শিখেছেন রাষ্ট্র বিজ্ঞান এবং একটি তেলুগু মাতৃ লীলা। তার একজন বড় বোন রয়েছে। তিনি টেলিভিশন উপস্থাপিকা মিনি মাথুরকে বিবাহ করেন। তাদের দুইটি সন্তান রয়েছে ভিভান ও সাইরাহ।
তিনি পড়েছেন দিল্লি বিশ্ববিদ্যালয়ের অধীনে কিরোকি মাল কলেজ থেকে এবং দিল্লির জামিয়া মিল্লিয়া ইসলামিয়া থেকে।
চলচ্চিত্র কর্মজীবন
কবির খান তার কর্মজীবন শুরু করেন ২৫ বছর বয়সে একজন সিনেমাটোগ্রাফার হিসেবে ডিসকভারি চ্যানেলের তথ্যচিত্র চলচ্চিত্র বিয়ন্ড দ্য হিমালায়াস (১৯৯৬)-এ যেটি পরিচালনা করেছিলেন গৌতম ঘোষ। তারপর তিনি নিজেই পরিচালক হিসেবে অভিষেক ঘটান তথ্যচিত্র দ্য ফরগটেন আর্মিতে (১৯৯৯) যেটি সুভাষ চন্দ্র বোসের  ইন্ডিয়ান ন্যাশনাল আর্মির উপর ভিত্তি করে তৈরি করা হয়েছিল। মূলধারার চলচ্চিত্রে নজর দেয়ার পূর্বে তিনি আরো দুটি তথ্যচিত্র নির্মান করেন।
কবির খান সম্প্রতি আরেকটি চলচ্চিত্র টিউবলাইট নির্মান করেছেন যার মূল ভূমিকায় অভিনয় করেছেন সালমান খান। এই চলচ্চিত্রটি ১৯৬২ সালে সংগঠিত ভারত-চীন যুদ্ধের উপর নির্মিত, যেখানে সালমান খান একজন ভারতীয় নাগরিকেের চরিত্রে অভিনয় করেছেন। চীনা অভিনেত্রী ঝু ঝুকে এই চলচ্চিত্রের মুখ্য নারীর চরিত্রের জন্য নির্ধারণ করা হয়।
তিনি তার পরবর্তী চলচ্চিত্রের জন্য হৃতিক রোশন চলচ্চিত্রে স্বাক্ষর করিয়েছেন।
আজহার মাহমুদ
আজহার মাহমুদ সাগর (اظہر محمود; জন্ম: ২৮ ফেব্রুয়ারি, ১৯৭৫) পাঞ্জাবের রাওয়ালপিন্ডি এলাকায় জন্মগ্রহণকারী কোচ ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৭ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ ক্রিকেট অ্যাসোসিয়েশন, লাহোর বাদশাহ, পাকিস্তান ইন্টারন্যাশনাল এয়ারলাইন্স, রাওয়ালপিন্ডি ও ইউনাইটেড ব্যাংক লিমিটেড; নিউজিল্যান্ডীয় ক্রিকেটে অকল্যান্ড, বাংলাদেশী ক্রিকেটে বরিশাল বার্নার্স ও ঢাকা গ্ল্যাডিয়েটর্স; ওয়েস্ট ইন্ডিয়ান ক্রিকেটে বার্বাডোস ট্রাইডেন্টস, ইংরেজ কাউন্টি ক্রিকেটে কেন্ট, মেরিলেবোন ক্রিকেট ক্লাব ও সারে এবং ভারতীয় ক্রিকেটে কিংস ইলাভেন পাঞ্জাব ও কলকাতা নাইট রাইডার্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন আজহার মাহমুদ।
প্রথম-শ্রেণীর ক্রিকেট
কিশোর অবস্থায় পাকিস্তানের পক্ষে একদিনের আন্তর্জাতিকে অংশগ্রহণকারী ইরফান ভাট্টি ১৯৯০-এর দশকের সূচনালগ্নে তাকে প্রশিক্ষণ দিতেন। শুরুতে তার পিতা ক্রিকেটের প্রতি আপত্তি জানালেও পরবর্তীতে তিনি তা মেনে নেন। জালঘেরা স্থানে অনুশীলন করতে না পারলে নিজেদের বাড়ি সামনের মাঠে সিমেন্টের পিচে টেপ বল দিয়ে আবদ্ধ স্থানে খেলতেন।
১৯৯৩-৯৪ মৌসুম থেকে ২০১২ সাল পর্যন্ত আজহার মাহমুদের প্রথম-শ্রেণীর খেলোয়াড়ী জীবন চলমান ছিল। সারে দলের পক্ষে কাউন্টি ক্রিকেটে অংশ নেন। ২০০২ সালের সারের বিদেশী খেলোয়াড় হিসেবে ল্যাঙ্কাশায়ারের বিপক্ষে ৮/৬১ পান। এ দলটির পক্ষে দুই মৌসুম খেলেন। ২০০৫ সালে আবারও সারে দলের পক্ষে খেলার জন্যে চুক্তিবদ্ধ হন। ব্রিটিশ রমণীকে বিয়ে করে ব্রিটিশ নাগরিকত্বের আবেদন করেন। ২০০৭ সালের শেষদিকে কেন্টে চলে যান।
কেন্টে স্থানান্তর
নভেম্বর, ২০০৭ সালে দুই বছর মেয়াদে কেন্টের পক্ষে খেলার জন্যে চুক্তিবদ্ধ হন। কেন্টের পক্ষে ২০১১ সাল পর্যন্ত দুই বছর চুক্তির মেয়াদ বৃদ্ধি করেন। ব্রিটিশ নাগরিকত্ব লাভের ফলে একজন ইংরেজ খেলোয়াড়ের ন্যায় তিনিও কেন্টের পক্ষে খেলার জন্যে উপযুক্ত হন। পাশাপাশি, পাকিস্তান দলে তার পুনরায় অংশগ্রহণের সম্ভাবনা অনেক দূরে চলে যায়।
টুয়েন্টি২০ ক্রিকেটে মারমুখী ভূমিকায় অবতীর্ণ হবার কারণে অকল্যান্ড দলে খেলার সুযোগ পান। ২০১১-১২ মৌসুমে অকল্যান্ড এইসেসের পক্ষে তাদের বিদেশী খেলোয়াড় হিসেবে আজহার মাহমুদের নাম ঘোষণা করা হয়। ঐ মৌসুমের এইচআরভি কাপে বিদেশী পেশাদার ক্রিকেটার হিসেবে দলটিতে খেলেন।
২০১২ সালের আইপিএলের নিলামে আজহার মাহমুদের মূল্যমান কিংস ইলাভেন পাঞ্জাব কর্তৃপক্ষ $২০০,০০০ মার্কিন ডলার নির্ধারণ করে। এ অঙ্কটি $১০০,০০০ ডলারের ভিত্তিমূল্যের দ্বিগুণ ছিল। ২০১৫ সালে জেমস নিশামের পরিবর্তে কেকেআরে চুক্তিবদ্ধ হন। কয়েকটি খেলায় অংশ নেন। তবে, পরের মৌসুমেই দল থেকে বাদ পড়েন। ২০১২ সালে এসএলপিএল লীগের উদ্বোধনী আসরে টি২০-এর সকল ধরনের খেলায় ইসুরু উদানা’র সাথে ৮ম উইকেটে সর্বোচ্চ রানের জুটি গড়েন।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্ট ও একশত তেতাল্লিশটি একদিনের আন্তর্জাতিকে অংশগ্রহণ করেছেন আজহার মাহমুদ। ৬ অক্টোবর, ১৯৯৭ তারিখে রাওয়ালপিন্ডিতে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৩১ মে, ২০০১ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৯৬ সালে টরন্টোর টরন্টো ক্রিকেট ক্লাবে অনুষ্ঠিত খেলায় ভারতের বিপক্ষে তার একদিনের আন্তর্জাতিকে অভিষেক পর্ব সম্পন্ন হয়। তবে, পরের বছর রাওয়ালপিন্ডি ক্রিকেট স্টেডিয়ামে দক্ষিণ আফ্রিকার বিপক্ষে টেস্ট ক্রিকেটে অভিষেকের পূর্ব-পর্যন্ত তেমন কোন অবদান রাখেননি। সিরিজের প্রথম টেস্টে তিনি শতরান ও অর্ধ-শতরানের ইনিংস খেলেন। উভয়ক্ষেত্রেই অপরাজিত ছিলেন তিনি। পরবর্তীকালে দক্ষিণ আফ্রিকার বিপক্ষে তিনি আরও দুইটি শতরানের ইনিংস খেলেছিলেন।
দলে প্রত্যাবর্তন
২০০৭ সালের শুরুরদিকে দক্ষিণ আফ্রিকার বিপক্ষে ওডিআই সিরিজে অংশগ্রহণের জন্যে তাকে পুনরায় আমন্ত্রণ জানানো হয়। তবে, ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপকে ঘিরে দলের সদস্যদের নাম ঘোষণা করা হলে তাকে দলে রাখা হয়নি। তবে, ওয়েস্ট ইন্ডিজের বিপক্ষে খেলাকালীন আব্দুল রাজ্জাক হাঁটুতে আঘাত পেলে তাকে দলে অন্তর্ভুক্ত করা হয়। এরফলে, আজহার মাহমুদ তার তৃতীয় বিশ্বকাপে অংশ নেন।
তবে, প্রস্তুতিমূলক খেলায় অংশগ্রহণ বাদে ঐ প্রতিযোগিতায় পাকিস্তানের শুরুতেই বিদেয় নেবার ফলে আজহার মাহমুদ কোন খেলায় অংশ নিতে পারেননি। আবারও তাকে জাতীয় দলের বাইরে রাখা হয়। দল থেকে প্রত্যাখ্যাত হবার ফলে যুক্তরাজ্যে কাউন্টি ক্রিকেট খেলায় অংশগ্রহণের জন্যে চলে যান। এ সময়কালে ক্রমাগত প্রত্যাখ্যান ও ৩০ ঊর্ধ্ব বয়স হওয়ায় পাকিস্তান দলে পুনরায় যুক্ত হবার আকাঙ্খা তার মাঝে দেখা যায়নি। এছাড়াও, ওজন বৃদ্ধি, ওডিআইয়ে গড়পড়তা অবদান, পাকিস্তান দলে অল-রাউন্ডারদের প্রাচুর্যতায় তার সম্ভাবনা সীমিত হয়ে আসে। বিলুপ্ত ঘোষিত ইন্ডিয়ান ক্রিকেট লীগে (আইসিএল) চুক্তিবদ্ধ হন ও কেন্দ্রীয় চুক্তি থেকে তাকে বাদ দেয়া হয়।
মূল্যায়ন
২০০১ সালে উইজডেন কর্তৃপক্ষ কর্তৃক প্রকাশিত উইজডেন ১০০ তালিকায় সর্বকালের সেরা টেস্ট ইনিংস হিসেবে আজহার মাহমুদের ইনিংসকে ৮ম স্থানে ঠাঁই দেয়। ১৯৯৭-৯৮ মৌসুমে ডারবানের কিংসমিড ক্রিকেট গ্রাউন্ডে স্বাগতিক দক্ষিণ আফ্রিকার বিপক্ষে ১৩২ রান তুলেন তিনি। এতে উল্লেখ করা হয় যে, দক্ষিণ আফ্রিকার পেস বোলিং আক্রমণের গভীরতা তাদের ইতিহাসের যে-কোন সময়ের তুলনায় অধিক ছিল। অ্যালান ডোনাল্ড ও শন পোলককে ফ্যানি ডি ভিলিয়ার্স ও ল্যান্স ক্লুজনার যথেষ্ট সঙ্গ দেন।
পাকিস্তান দল নড়বড়ে পিচে ব্যাটিংয়ে তেমন ভালো করবে না, এটাই স্বাভাবিক দিক ছিল। এক পর্যায়ে দলের সংগ্রহ ৮৯/৫ হয়। সাত নম্বরে ২২ বছর বয়সী অল-রাউন্ডার দলের বিপর্যয়ে রুখে দাঁড়াতে তৎপর হন। দক্ষিণ আফ্রিকার বিপক্ষে ছয়টি টেস্ট ইনিংসের তিনটিতেই সেঞ্চুরি করেন তিনি। অ্যালান ডোনাল্ডের ন্যায় সেরা তারকা বোলারের পেস বোলিং মোকাবেলা করে কেবলমাত্র বাউন্ডারি থেকে ৯৬ রান তুলেন ও নিচেরসারির অভিজ্ঞ ব্যাটসম্যান হিসেবে নিজেকে পরিচিতি ঘটান। পাকিস্তানের শেষ ১০৬ রানের মধ্যে তিনি ৯০% রান তুলেন। নিম্নমূখী রানের ঐ খেলায় তার দল ২৯ রানে জয়ী হয়েছিল।
খেলার ধরন
মানসিক দৃঢ়তায় উজ্জ্বীবিত অবস্থায় অল-রাউন্ডার ও যুদ্ধংদেহী মনোভাবের অধিকারী ব্যাটসম্যান ছিলেন। তিনটি সেঞ্চুরির সবকটিই দক্ষিণ আফ্রিকার বিপক্ষে করার মাধ্যমে খেলোয়াড়ী জীবন শুরু করেন। একদিনের ক্রিকেটে মাঝারিসারিতে নিচেরদিকে নামতেন। লেগ সাইড ও শর্ট বোলিংয়ের বিপক্ষে বেশ ভালো খেলতেন। তবে, রক্ষণাত্মক ভঙ্গীমায় বলকে আলতো ঠেলে দিতেন ও লেগ স্পিনের বিপক্ষে নিজেকে মেলে ধরতে পারতেন না। দলে তিনিই একমাত্র ইংরেজদের ন্যায় রিভার্স-সুইঙ্গার সিমার ছিলেন। লক্ষ্য ও নিশানা বরাবর বোলিং করতেন। কাছাকাছি এলাকায় ফিল্ডিং করতেন। খুব কমই তিনি ক্যাচ হাতছাড়া করতেন।
পাকিস্তান দলে মূলতঃ মিডিয়াম পেসার হিসেবে অন্তর্ভুক্তি ঘটেছিল আজহার মাহমুদের। তবে, বিস্ময়করভাবে তিনি তার ব্যাটিংশৈলী প্রদর্শনের দিকেই অধিক অগ্রসর ছিলেন। আক্রমণধর্মী কিন্তু মার্জিত ব্যাটিংশৈলীর অধিকারী হিসেবে তিনি একদিনের খেলায় অত্যন্ত কার্যকর ভূমিকায় নিয়ে যান। অন্যান্য পাকিস্তানি পেসারদের চেয়ে ব্যতিক্রমী সুইং বোলার হিসেবে ইংরেজ ধাঁচের কার্যকরী সিম বোলার হিসেবে সময়ে সময়ে খুব সহজেই উইকেট পেয়েছেন।
নভেম্বর, ২০১৬ পাকিস্তান দলের বোলিং কোচ হিসেবে নিযুক্ত করা হয়। একই বছরে জাতীয় দলে আরও দুইবার সীমিত পর্যায়ে সংক্ষিপ্ত সময়ে যুক্ত ছিলেন।
নন্দমবক্কম
নন্দমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে পল্লাবরম তহশিলে অবস্থিত একটি জনবসতিপূর্ণ শহর। চেন্নাইয়ের দক্ষিণ প্রান্তে অবস্থিত এই শহরটি মূলত নগর পঞ্চায়েত৷ ২০১১ খ্রিস্টাব্দের শেষের দিকে তামিলনাড়ু সরকার এটিকে চেন্নাই জেলার অন্তর্ভুক্ত করে নেয়৷
জনতত্ত্ব
২০০১ খ্রিস্টাব্দের জনগণনা অনুসারে নন্দমবক্কমের জনসংখ্যা ছিলো ৯,০৯৩ জন৷
২০১১ খ্রিস্টাব্দে ভারতের জনগণনা অনুসারে নন্দমবক্কম শহরের জনসংখ্যা ছিলো ১১,২৩৯ জন, যার মধ্যে পুরুষ ৫,৫৬১ জন ও নারী ৫,৬৭৮ জন অর্থাৎ প্রতি হাজার পুরুষে নারী সংখ্যা ১,০২১ জন৷ ছয় বছর অনূর্ধ্ব শিশু সংখ্যা ১,২০৭ জন, যা মোট জনসংখ্যার ১০.৭৪ শতাংশ৷ শহরের মোট পরিবার সংখ্যা ২,৯৩০ টি৷ শহরের মোট সাক্ষরতার হার ৯১.৯৪ শতাংশ, যেখানে পুরুষ সাক্ষরতার হার ৯৫.৫৭ শতাংশ ও নারী সাক্ষরতার হার ৮৮.৪১ শতাংশ৷
অবস্থান
নন্দমবক্কমের উত্তর দিকে জাফরখানপেট, উত্তর-পূর্ব দিকে গিণ্ডি, পূর্বদিকে সেন্ট থমাস মাউন্ট, দক্ষিণ-পূর্ব দিকে আলান্দুর, দক্ষিণ দিকে পল্লাবরম, পশ্চিম দিকে মনবক্কম ও উত্তর-পশ্চিম দিকে রামাপুরম অবস্থিত।
ইতিহাস
রামায়ণের সময়ে এখানে পণ্ডীমুনি বাস করতেন৷ তার দুরূহ রোগ ধরা পড়লে টানা দশবছর তিনি এই রোগমুক্তির জন্য এক পায়ে শ্রীরামের স্তুতি করা শুরু করেন৷ রাম তাঁকে বিবাহিত জীবনে প্রশস্তি সন্ধানের পরামর্শ দেন৷ তার পরামর্শ মতো তিনি ব্রাহ্মণকন্যা বৃন্দা মুতায়িকে বিবাহ করেন৷ বৃন্দাদেবী একটি পাহাড়ে ফুলের মালা তৈরি করতেন, বর্তমানে তা বৃন্দামালা নামে পরিচিত৷ পরে অতিবিকৃত হয়ে তা বরঙ্গীমালা নাম পায়৷ এ অঞ্চল ত্যাগের পূর্বে ভৃঙ্গি ঋষি শ্রীরামকে আমন্ত্রন করলে তিনি রাজী হন৷ রামের জন্য তিনি ছোট নন্দবন তৈরি করেন৷ মনে করা হয় কিছুদিন যাবৎ শ্রীরামের বাস করার কারণেই নিকটবর্তী রামাপুরম নামটি এসেছে৷
স্বাধীনতালাভের পর ১৯৪৮ খ্রিস্টাব্দে হাতে করা খাদির কাজের জন্য নন্দমবক্কমে একটি বিপণন কেন্দ্র তৈরি করা হয়৷ সেন্ট থমাস মাউন্টে অবস্থিত মূর্তিটি বহু পুরানো৷
১৯৫২ খ্রিস্টাব্দে নন্দমবক্কমের পূর্বপ্রান্ত বরাবর মাদ্রাজ ওয়ার সেমেটারি প্রতিষ্ঠিত হয়৷ শ্রী কামরাজের মুখ্যমন্ত্রী থাকাকালীন রাশিয়ার সহায়তায় এখানে শল্য চিকিৎসার যন্ত্রোৎপন্ন কল তৈরি হয়৷ ১৯৬৫ খ্রিস্টাব্দের সেপ্টেম্বর মাসে এই প্রকল্পটি ইন্ডিয়ান ড্রাগস এন্ড ফার্মাসিউটিক্যাল লিমিটেড-এর আওতাভুক্ত করা হয়৷  ১৯৯৪ খ্রিস্টাব্দে এটির বৃহত্তর অংশ বন্ধ হয়ে যায়৷
এদ্‌গার দ্যগা
right|thumb|250px|নর্তকীদের মহড়া (La Classe de Danse), ১৮৭৩–১৮৭৬, ক্যানভাসে তৈলচিত্র, এদ্‌গার দ্যগা এদ্‌গার দ্যগা, পূর্ণ জন্মনাম ইলের জের্‌মাঁ এদ্‌গার দ্যগা (Hilaire-Germain-Edgar Degas, আ-ধ্ব-ব: [ilɛʀ ʒɛʁmɛ̃ ɛdɡɑʀ døˈɡɑ]) বিখ্যাত ফরাসি চিত্রকর। তিনি অন্তর্মুদ্রাবাদ ধারার অন্যতম জনক। তাঁর প্রিয় মাধ্যম ছিল প্যাস্টেল। তাঁর আঁকা তৈলচিত্র নর্তকীদের মহড়া (La Classe de Danse), লাবসাঁত ("সোমরস", L'absinthe), ইত্যাদি বিখ্যাত।
কুমিল্লা-১৯
কুমিল্লা-১৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
নন্দমবক্কম
ইতিহাস
দিল্লির বাইরে ইন্ডিয়া ট্রেড প্রোমোশন অর্গানাইজেশন আয়োজিত প্রথম অনুষ্ঠান চেন্নাই ট্রেড সেণ্টারটি ২০০১ খ্রিস্টাব্দের জানুয়ারি মাসে নন্দমবক্কমে আয়োজিত হয়৷
আবু সায়াফ
আবু সায়াফ ( جماعة أبو سياف) বা এএসজি (ASG ), যা আনুষ্ঠানিকভাবে আইএসের পূর্ব এশিয়া প্রদেশ নামেও পরিচিত, হলো একটি জিহাদি এবং জলদস্যু গোষ্ঠী, যারা সুন্নি ইসলামের ওয়াহাবি মতবাদ অনুসরণ করে। গোষ্ঠীটি ফিলিপাইনের দক্ষিণ-পশ্চিম অঞ্চলে জোলো এবং বাসিলান দ্বীপপুঞ্জের আশেপাশে সক্রিয় এবং এই গ্রুপটি মোরো প্রদেশকে স্বাধীন করার জন্য একটি বিদ্রোহের সাথে জড়িত।  দলটির নাম আরবি আবু (أبو ) ও সায়াফ (سيّاف) শব্দ থেকে নেওয়া হয়েছে, যার অর্থ তলোয়ারধারী।
১৯৮৯ সালে প্রতিষ্ঠার পর থেকে গ্রুপটি বোমা হামলা, অপহরণ, গুপ্তহত্যা চালিয়েছে। গ্রুপটির লক্ষ্য অপরাধমূলক উদ্দেশ্য ও আরো আদর্শিক অভিপ্রায়ের মধ্যে সময়ের সাথে সাথে পরিবর্তিত হয়েছে বলে মনে করা হয়।
গোষ্ঠীটি আবদু রাজক আবু বকর জানজালানি দ্বারা প্রতিষ্ঠিত হয়েছিল এবং ১৯৯৮ সালে তার মৃত্যুর পর তার ছোট ভাই খাদাফি জানজালানি ২০০৬ সালে তার মৃত্যুর আগ পর্যন্ত নেতৃত্ব দিয়েছিলেন। ২০১৪ সালের জুলাইয়ে গোষ্ঠীর অন্যতম নেতা ইসনিলন হ্যাপিলন ইসলামিক স্টেটের (আইএস) নেতা আবু বকর আল-বাগদাদির প্রতি আনুগত্যের শপথ নেন। ২০১৪ সালের সেপ্টেম্বরে গ্রুপটি আইএসের নামে মুক্তিপণ আদায়ের জন্য লোকদের অপহরণ শুরু করে।
তথ্যসূত্র
<references group="lower-alpha" />
নন্দমবক্কম
ইতিহাস
তামিলনাড়ুর ১৬৩ টি বিজ্ঞাপিত এলাকার মধ্যে নন্দমবক্কম একটি৷
কুমিল্লা-১৯
ইতিহাস
কুমিল্লা-১৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আয়কর
আয়কর বিশেষ অর্থে আয়ের উপর কর। সরকারি, বেসরকারি, নিবন্ধিত প্রতিষ্ঠান এর কর্মচারী এবং কর্মকর্তাদের উপর সাধারণত আয়কর আরোপ করা হয় বিধিসম্মত নিয়মে। আয়কর হচ্ছে সরকারি রাজস্ব বা আয়ের সবচেয়ে গুরুত্বপূর্ণ উৎস। সাধারণ অর্থে যাদের উপর কর আরোপ করা হয় তাদেরকে বলা হয় করদাতা । প্রত্যক্ষ কর সাধারণত ব্যক্তির উপর প্রয়োগ করা হয়। আয়কর অধ্যাদেশ ১৯৮৪ এর অধ্যায় ১ থেকে ২৩ পর্যন্ত আয়কর আইন এবং প্রয়োগ এর বিস্তারিত রয়েছে। যেখানে অনুচ্ছেদ সংখ্যা রয়েছে ১৮৭ টি ।
বাংলাদেশের কর ব্যবস্থা
বাংলাদেশের কর ব্যবস্থা হচ্ছে ক্রমহ্রাসমান প্রগতিশীল কর । যেটা হচ্ছে ধীরভাবে প্রগতিশীল করের ন্যায় আচরণ করে। ক্রমহ্রাসমান প্রগতিশীল কর ব্যবস্থায় কর ভিত্তি, অর্থাৎ আয় বাড়ার কর হার বৃদ্ধির প্রবণতা বৃদ্ধি পায় । বর্তমান ২০১২-১৩ কর বছরের জন্য প্রথম করঘাত ২,৫০,০০০ টাকার উপর ১০% পুরুষদের জন্য, প্রথম করঘাত ৩,০০,০০০ টাকার উপর ১০% মহিলাদের জন্য, প্রথম করঘাত ৪,০০,০০০ টাকার উপর ১০% প্রতিবন্ধিদের জন্য, প্রথম করঘাত ৪,২৫,০০০ টাকার উপর ১০% আহত মুক্তিযোদ্ধাদের জন্য নির্ধারণ করা হয়।
বাংলাদেশের কর হার নির্ধারণ এর উদাহরণ:
আয় এর উৎস
আয়ের প্রধান উৎস ৭ টি :
১. বেতন থেকে আয় । (ধারা-২১) ২. সিকিউরিটি থেকে আয় । ৩. গৃহসম্পদ থেকে আয়। (ধারা-২৪) ৪. কৃষি থেকে আয় । ৫. ব্যবসায় থেকে আয় । ৬. মূলধনী অর্জন থেকে আয় । ৭. অন্যান্য উৎস থেকে আয় । (ধারা-৩৩)
তুরান
তুরান, আক্ষরিক অর্থ “তুরদের দেশ”, হল মধ্য এশিয়ার একটি অঞ্চল। এই শব্দটি ইরানি উৎস থেকে উৎপত্তি লাভ করেছেন। আভেস্তায় সর্বপ্রথম এর দেখা পাওয়া যায় যাতে তুইরিয়াকে একটি ইরানি গোত্র বলা হয়েছে। পরবর্তী সময়ে পরে তুরান শব্দটি অইরানিয় অঞ্চল বোঝানোর জন্য সমার্থক হিসেবে ব্যবহৃত হতে থাকে, বিশেষত তুর্কিদের আবাসস্থল হিসেবে। ফেরদৌসীর শাহনামায়ও তুরানের উল্লেখ রয়েছে।
পিয়ের-ওগ্যুস্ত রনোয়ার
thumb|ঝাঁঝরি হাতে বালিকা পিয়ের-ওগ্যুস্ত রনোয়ার (Pierre-Auguste Renoir; ২৫ ফেব্রুয়ারি ১৮৪১ – ৩ ডিসেম্বর ১৯১৯) ছিলেন অন্তর্মুদ্রাবাদী ঘরানার একজন অন্যতম প্রধান ফরাসি চিত্রশিল্পী।
পাদটীকা
চিত্রকর্ম :সূর্যালোকে নগ্নমূর্তি
ক্যান্টনমেন্ট পাবলিক স্কুল, খুলনা
ক্যান্টনমেন্ট পাবলিক স্কুল হচ্ছে বাংলাদেশের খুলনা জেলার ফুলতলা উপজেলার জাহানাবাদ সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮৪ সালে।
ইতিহাস
১৯৮৪ সালে খুলনার শিক্ষার মান বৃদ্ধির উদ্দেশ্যে জাহানাবাদ ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৮৮ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে ক্যান্টনমেন্ট পাবলিক স্কুল রাখা হয়। তৎকালীন স্টেশন কমান্ডার কর্নেল মোহাম্মদ আবদুর রবের সম্মতিক্রমে এটি প্রতিষ্ঠা লাভ করে।
শ্রেণি, বিভাগ ও শাখা সমূহ
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়। উল্লেখ্য, নবম-দশম শ্রেণিতে শুধুমাত্র বিজ্ঞান ও ব্যবসায় শিক্ষা বিভাগে পড়ার সুযোগ থাকে।
শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
রজঃস্রাবের পূর্বের লক্ষণ
thumb| রজঃস্রাবের পূর্বের লক্ষণ (পিএমএস) বলতে শারীরিক এবং মানসিক উপসর্গগুলিকে বোঝায়, যেগুলি নারীর রজঃস্রাব শুরুর এক থেকে দুই সপ্তাহ আগে পরিস্ফূট হতে থাকে। বিভিন্ন নারীর মধ্যে প্রায়ই ভিন্ন ভিন্ন উপসর্গ বা লক্ষণ দেখা যায় যেগুলো রজঃস্রাব শুরুর ঠিক আগে দূরীভূত হয়ে যায়। সাধারণ লক্ষণগুলির মধ্যে পড়ে মুখে ব্রণ ওঠা, স্তনের কোমলতা বৃদ্ধি, উদরস্ফীতি, ক্লান্ত বোধ করা, বিরক্তিপ্রবণ হয়ে ওঠা হওয়া এবং স্বাভাবিক মেজাজের পরিবর্তন। এ সব লক্ষণ ছয় দিন পর্যন্ত থাকে। নারীর প্রাক-রজ: উপসর্গের ধাঁচ সময়ের সাথে সাথে পরিবর্তিত হতে পারে। তবে লক্ষণগুলি গর্ভধারণ কালে বা রজোনিবৃত্তির পর দেখা যায় না।
রোগ নির্ণয়ের জন্য ওভিউলেশন এর পরের এবং রজঃস্রাবের আগের স্বাভাবিক জীবনে হস্তক্ষেপকারী মানসিক এবং শারীরিক উপসর্গের সামঞ্জস্যপূর্ণ ধাঁচ জানার দরকার পড়ে। ঋতু চক্রের প্রাথমিক সময়ে মানসিক লক্ষণ না থাকা উচিত।। কয়েক মাস ধরে উপসর্গের একটি দৈনিক তালিকা রোগ নির্ণয়ে সাহায্যকরে। অন্য রোগগুলি যেগুলি একই উপসর্গ সৃষ্টি করে তাদের রোগ নির্ণয়ের আগে বাদ দেওয়া প্রয়োজন।
৮০% পর্যন্ত মহিলা ঋতুস্রাবের আগে উপসর্গের কথা বলেছেন। ২০ থেকে ৩০% প্রাক-রজোনিবৃত্তি পর্যায়ের মহিলাদের এই লক্ষণগুলি পিএমএস এর যোগ্যতা পেয়েছে। প্রিমেনস্ট্রুয়াল ডিসফোরিক ডিসঅর্ডার (পিএমডিডি) হল পিএমএস এর এক তীব্র অবস্থা যার মানসিক প্রভাব অনেক বেশি। পিএমডিডি এর প্রভাব তিন থেকে আট শতাংশ প্রাক-রজোনিবৃত্তি পর্যায়ের মহিলাদের মধ্যে দেখা যায়। পিএমডিডি এর স্বাভাবিক চিকিৎসার সঙ্গে নির্বাচিত সেরোটোনিন রিআপটেক ইনহিবিটর শ্রেণীর বিষন্নতা দূরকারী ঔষধ ব্যবহার করা যেতে পারে।
লক্ষণ ও উপসর্গ
২০০ এর বেশি আলাদা আলাদা উপসর্গ পিএমএস এর সঙ্গে জড়িত। সাধারণ আবেগপ্রবণ এবং অ নির্দিষ্ট লক্ষণ গুলির মধ্যে আছে মানসিক চাপ, উৎকন্ঠা, অনিদ্রা, মাথাব্যথা, ক্লান্তি বোধ করা, মেজাজ পরিবর্তন, মানসিক সংবেদনশীলতা বৃদ্ধি, এবং যৌন আগ্রহে পরিবর্তন।
ঋতু চক্রের সঙ্গে যুক্ত শারীরিক উপসর্গ গুলির মধ্যে আছে উদরস্ফীতি, পিঠের নিচের দিকে ব্যাথা, পেটের ক্র্যাম্প, কোষ্ঠকাঠিন্য/উদরাময়, স্ফীত অথবা কোমল স্তন, বারে বারে হওয়া ব্রণ, এবং হাড়ের সংযোগস্থল ও পেশীতে ব্যথা, এবং খাবারের আকাংক্ষা। বিভিন্ন নারীর মধ্যে প্রায়ই উপসর্গ বা লক্ষণের মধ্যে ভিন্নতা এবং তীব্রতার তফাৎ দেখা যায়, এবং এমনকি কিছুটা চক্র থেকে চক্রেও সময়ের সাথে সাথে তফাৎ পাওয়া যায়। অধিকাংশ মহিলা যাঁদের রজঃস্রাবের পূর্বের লক্ষণ দেখা গেছে, সম্ভাব্য লক্ষণগুলির মাত্র কয়েকটি তাঁরা সহ্য করেছেন, অপেক্ষাকৃত জানা উপসর্গের ধরনে।
ঝুম্পা লাহিড়ী
ঝুম্পা লাহিড়ী (জন্ম:জুলাই ১১, ১৯৬৭) পুলিৎজার পুরস্কার বিজয়ী মার্কিন ও ভারতীয় বাঙালী বংশদ্ভুত লেখিকা। তিনি তার গল্প সংকলন "ইন্টারপ্রেটার অফ ম্যালাডিস" এর জন্য ২০০০ সালে যুক্তরাষ্ট্রের পুলিৎজার পুরস্কার লাভ করেন।
মার্ডার ৩
মার্ডার ৩ (मर्डर 3) হল একটি ভারতীয় মনস্তাত্ত্বিক থ্রিলার সিনেমা। এটি মার্ডার সিনেমার তৃতীয় কিস্তি। সিনেমাটি পরিচালনা করেছেন বিশেষ ভাট ও প্রযোজনা করেছেন মুকেশ ভাট। এটি ছিল মূলত কলোম্বীয় থ্রিলার সিনেমা লা কারা অকুলতা সিনেমার পুনঃর্নিমান। সিনেমাটি ২০১৩ সালে মুক্তি পায়।
রজঃস্রাবের পূর্বের লক্ষণ
রোগ নির্ণয়
পিএমএস নির্ণয়ের যাচাই করার জন্য পরীক্ষাগারে কোন বিশেষ পরীক্ষা বা বিশেষ কোন শারীরিক উপসর্গ নেই। তিনটি মূল বৈশিষ্ট্য হল:
হালকা পিএমএস খুব সাধারণ, এবং আরো তীব্র লক্ষণগুলিকে পিএমডিডি বলা যাবে। পিএমএস, পিএমডিডি এর মত, ডিএসএম-৪ তালিকাভুক্ত নয়। একটি নমুনা স্থাপন করতে এবং পিএমডিডি নির্ধারণ করতে, একজন মহিলার চিকিৎসক বলতে পারেন তাঁর লক্ষণগুলি অন্তত দুটি ঋতুচক্রের জন্য ক্যালেন্ডারে লিপিবদ্ধ করে রাখতে। এটি বুঝতে সাহায্য করবে যে লক্ষণগুলি, সত্যিই, রজঃস্রাবের পূর্বের সময়েই সীমাবদ্ধ, পূর্বাভাস অনুযায়ী পুনর্বার আসে, এবং স্বাভাবিক কার্যকারিতায় বিঘ্ন ঘটায়। পিএমএস বর্ণনা করার জন্য কয়েকটি মানসম্মত যন্ত্র তৈরী করা গেছে, যেগুলি হল ক্যালেন্ডার অফ প্রিমেন্সট্রুয়াল সিনড্রোম এক্সপেরিয়েন্সেস (সিওপিই), প্রস্পেক্টিভ রেকর্ড অফ দ্য ইমপ্যাক্ট অ্যান্ড সিভিয়ারিটি অফ মেন্সট্রুয়েশন (পিআরআইএসএম), এবং ভিশুয়াল অ্যানালগ স্কেলস (ভিএএস).
ঝুম্পা লাহিড়ী
২০১৪ সালে লাহিড়িকে জাতীয় মানবিক পদক দেওয়া হয়েছিল। তিনি বর্তমানে প্রিন্সটন বিশ্ববিদ্যালয়ের সৃজনশীল লেখার প্রফেসর
বহিঃসংযোগ
জীবনী:
বিবিধ.:
পলিমারেজ শৃঙ্খল বিক্রিয়া
পলিমারেজ শৃঙ্খল বিক্রিয়া (Polymerase Chain Reaction) বা পিসিআর হচ্ছে এমন একটি প্রক্রিয়া যে প্রক্রিয়া ব্যবহার করে একটি ডিএনএ অণুর অসংখ্য প্রতিলিপি তৈরি করা হয়। এ প্রক্রিয়ার সূচকীয় হারে একটি ডিএনএ অনুর অনেকগুলো প্রতিলিপি তৈরী করে ডিএনএকে বিস্তারিত ভাবে অধ্যয়ন করা যায়। এই প্রক্রিয়ার আবিষ্কারক ক্যারি মুলিস (১৯৮৪)। এই প্রক্রিয়ার মাধ্যমে প্রাচীন ডিএনএ নমুনা পরীক্ষা থেকে শুরু করে বিভিন্ন সংক্রামক এজেন্টও শনাক্ত করা যায়। বর্তমানে চিকিৎসাবিজ্ঞানের গবেষণাগার থেকে শুরু করে বায়োমেডিকাল গবেষণা, ফরেনসিক মেডিসিন তদন্তসহ সব পর্যায়ে এই প্রক্রিয়া ব্যবহার হয়। অধিকাংশ ক্ষেত্রে পলিমারেজ চেইন রিএকশন পদ্ধতি তাপীয় চক্র নামক প্রক্রিয়ায় সম্পন্ন হয়। তাপীয় চক্র বিক্রিয়ক গুলোকে বারবার ঠান্ডা ও গরম করে এবং বিভিন্ন তাপমাত্রার দ্বারা প্রভাবিত বিক্রিয়ার মুখোমুখি করে। যার মাঝে ডিএনএ বিগলন ও এনজাইম প্রভাবিত ডিএনএ প্রতিলিপিকরণ উল্লেখযোগ্য। এই বিক্রিয়ায় দুটি মূল বিক্রিয়ক ব্যবহার হয়। এর একটি প্রাইমার আরেকটি হচ্ছে ডিএনএ পলিমারেজ।  প্রায় সব ধরনের পলিমারেজ চেইন রিএকশনে তাপ-সহ্যকারী এক ধরনের ডিএনএ পলিমারেজ এনজাইম ব্যবহার করা হয় যার নাম  Taq Polymerase এনজাইম। এই এনজাইম Thermus Aquaticus নামক এক প্রকারের থার্মোফাইল ব্যাকটেরিয়া থেকে আলাদা করা হয়।
মূলনীতি
একটি মৌলিক পিসিআর সেট-আপের জন্য বেশ কয়েকটি উপাদান এবং রিএজেন্ট প্রয়োজন, যার মধ্যে রয়েছে:
ব্যবহার
১.অপরাধী শনাক্তকরন ২.সন্তানের প্রকৃত পিতামাতা শনাক্তকরন ৩.আগুনেপুড়ে নিহত ব্যক্তির প্রকৃত অভিবাবক শনাক্তকরণ
সুবিধা
পিসিআর-এর বেশ কয়েকটি সুবিধা রয়েছে। এটি ব্যবহার করা মোটামুটি সহজ, এবং দ্রুত ফলাফল পাওয়া যায়। সিকোয়েন্সিং, ক্লোনিং এবং বিশ্লেষণের জন্য একটি নির্দিষ্ট এজেন্টের লক্ষ থেকে কোটি কোটি অনুলিপি উৎপাদনের জন্য কৌশলটি অত্যন্ত কার্যকর এবং সংবেদনশীল। কিউআরটি-পিসিআর, পিসিআর-এর মতোই একটি পদ্ধতি যেখানে সংশ্লেষিত এজেন্টের পরিমাণনির্ধারণের জন্য অতিরিক্ত সুবিধা রয়েছে। টিউমার, জীবাণু বা অন্যান্য রোগের জিন অভিব্যক্তি মাত্রার পরিবর্তন বিশ্লেষণ করার জন্য এর ব্যবহার রয়েছে।
পিসিআর একটি অত্যন্ত শক্তিশালী এবং ব্যবহারিক গবেষণা সরঞ্জাম। পিসিআর দ্বারা অনেক রোগের অজানা সিকোয়েন্সিং খুঁজে বের করা হচ্ছে। পিসিআর পদ্ধতি পরিচিত ভাইরাস গুলির সাথে সম্পর্কিত পূর্বের অজানা ভাইরাসগুলির ক্রম সনাক্ত করতে সহায়তা করে এবং এভাবে রোগটি সম্পর্কে আরও ভাল ধারণা দিতে পারে। যদি পদ্ধতিটি আরও সরলীকৃত করা যায় এবং সংবেদনশীল অ-রেডিওমেট্রিক সনাক্তকরণ সিস্টেমগুলি বিকাশ করা যায় তবে পিসিআর আগামী বছরগুলিতে ক্লিনিকাল ল্যাবরেটরিতে একটি বিশিষ্ট স্থান দখল করবে।
সীমাবদ্ধতা
পিসিআর-এর একটি প্রধান সীমাবদ্ধতা হলো টার্গেট এজেন্টের প্রান্তীয় সিকোয়েন্স সম্পর্কে পূর্ব তথ্য জানা থাকতে হয়। যাতে এজেন্টরির সম্পূরক প্রাইমার তৈরি করা যায়। এর অর্থ হল, সাধারণত, পিসিআর ব্যবহারকারীদের অবশ্যই দুটি একক-আটকে থাকা টেমপ্লেটের প্রতিটিতে লক্ষ্য অঞ্চলের উপরের দিকে সুনির্দিষ্ট ক্রমগুলি জানতে হবে। যাতে ডিএনএ পলিমারেজ সঠিকভাবে প্রাইমার-টেমপ্লেট হাইব্রিডের সাথে আবদ্ধ থাকে। পরবর্তীতে ডিএনএ সংশ্লেষণের সময় পুরো টার্গেট সিকোয়েন্স উৎপন্ন করে।
সমস্ত এনজাইমের মতো, ডিএনএ পলিমারেজও ত্রুটিপ্রবণ। যা পরবর্তীতে উৎপন্ন পিসিআর খণ্ডগুলিতে মিউটেশন ঘটায়।
পিসিআর-এর আরেকটি সীমাবদ্ধতা হলো ট্রেস পরিমান ডিএনএও এই পদ্ধতিতে প্রসারিত করা যেতে পারে। যার ফলে বিভ্রান্তিকর বা অস্পষ্ট ফলাফল আসতে পারে। দূষণের সম্ভাবনা হ্রাস করার জন্য, তদন্তকারীদের রিএজেন্ট প্রস্তুতি, পিসিআর এবং পণ্যের বিশ্লেষণের জন্য পৃথক কক্ষ সংরক্ষণ করা উচিত। রিএজেন্টগুলি একক ব্যবহারের আলিকোটগুলিতে বিতরণ করা উচিত। ডিসপোজেবল প্লাঞ্জার এবং অতিরিক্ত দীর্ঘ পিপেট টিপস সহ পাইপটরগুলি নিয়মিতভাবে ব্যবহার করা উচিত। ল্যাব সেট-আপ যাতে একমুখী কর্মপ্রবাহ অনুসরণ করে তা নিশ্চিত করা বাঞ্ছনীয়। পিসিআর এবং বিশ্লেষণ কক্ষগুলিতে ব্যবহৃত কোনও উপকরণ বা রিএজেন্টকে কখনও সম্পূর্ণ দূষণমুক্ত না করে পিসিআর প্রস্তুতি কক্ষে নিয়ে যাওয়া উচিত নয়।
খয়েরিমাথা বসন্তবৌরি
খয়েরিমাথা বসন্তবৌরি (বৈজ্ঞানিক নাম: Megalaima zeylanica) (ইংরেজি Brown-headed barbet)  Ramphastidae পরিবারের Psilopogon গণের একটি পাখি। এই প্রজাতি দক্ষিণ এশিয়ার দেশ স্মূহে দেখা যায়। এরা ফল ও কীট-পতঙ্গ খাদ্য হিসাবে গ্রহণ করে।
বিবরণ
এদের মাথার রং বাদামী এবং পালক সবুজ। এটি দীর্ঘ ২৭ সেমি (১১ ইঞ্চি) এর সাথে লম্বা হয়। এবং বড় মাথা, ছোট ঘাড় এবং লেজ ছোট হয়।
প্রজনন
খয়েরিমাথা বসন্তবৌরি পাখটি গাছের গর্তে বাসা বেঁধে ২-৪ টি ডিম দেয়। এরা প্রায় মানুষের কাছাকাছি থাকে এবং উদ্যানগুলোতে দেখা যায়।
বিস্তৃতি
খয়েরিমাথা বসন্তবৌরি নেপাল ও ভারত, তরাই ,ও শ্রীলঙ্কা অঞ্চলসমুহে পাওয়া যায়।
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য। তিনটি তালিকায় পাখিটিকে বাংলাদেশের পাখি হিসেবে অন্তর্ভুক্ত করা হয়েছে। তবে এ বিষয়ে কোন প্রমাণ পাওয়া যায় নি। তবে পশ্চিমবঙ্গের দক্ষিণে পাখিটি দেখা গেছে।
কুমিল্লা-২০
কুমিল্লা-২০ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-২০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা পৌরসভা
কুমিল্লা পৌরসভা  বা কুমিল্লা আদর্শ পৌরসভা বাংলাদেশের কুমিল্লা জেলার অন্তর্গত একটি বিলুপ্ত পৌরসভা।
ইতিহাস
১৭৯০ সালে তৎকালীন ত্রিপুরা জেলা প্রশাসন গঠনের মধ্য দিয়ে আজকের কুমিল্লা পৌর প্রশাসনের ইতিহাস শুরু হয়েছিল। ১৯৪৭ সালের দেশ বিভাগের সময়ে মূল ত্রিপুরা জেলা ভারতের নব গঠিত ত্রিপুরা রাজ্যে অন্তর্ভুক্ত হয় এবং তৎকালীন পাকিস্তানের অন্তর্ভুক্ত কুমিল্লা অংশে নতুন কুমিল্লা জেলা প্রশাসন প্রতিষ্ঠিত হয়। অধুনা ব্রাহ্মণবাড়িয়া ও চাঁদপুর জেলা তখন কুমিল্লা জেলার অন্তর্ভুক্ত দুটি উপ প্রশাসনের আওতাধীন ছিল।
১৮৯০ দশকে মাঝামাঝি সময়ে প্রতিষ্ঠিত কুমিল্লা পৌরসভা ছিল কুমিল্লা পৌর শহরের প্রথম প্রশাসনিক প্রতিষ্ঠান। এটির নির্বাহী প্রধান নাগরিকদের সরাসরি ভোটে নির্বাচিত হতেন।
সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।
কুমিল্লা জেলা প্রশাসনের আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।
২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।
পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।
তিওয়া জনগোষ্ঠী
তিওয়া আসাম-এর একটি উপজাতি। আসামের নগাঁও, মরিগাঁও এবং কার্বি আংলং জেলাতেই এদের মূল বসতি যদিও কামরূপ জেলা-এর দক্ষিণ-পূর্ব অংশে, লখিমপুর জেলা-এর কয়েকটি গাঁওয়ে এবং যোরহাট-এর কাছে তিতাবরে কিছুসংখ্যক তিওয়ালোক আছে। পূর্বে এই জন-জাতির লোকরা 'লালুং' নামে পরিচিত ছিল যদিও বর্তমানে এরা নিজেকে 'তিওয়া' বলে পরিচয় দেয়। কার্বিদের সাথে তিওয়াদের যথেষ্ট সাদৃশ্য দেখা যায়। অনেকক্ষেত্রে তাঁদের দুটি বিশেষ উপজাতি হিসাবে মনে করা কঠিন। দুটি উপজাতির সামাজিক প্রথা, রীতি-নীতি ইত্যাদির মধ্যে পার্থক্যের থেকে সাদৃশ্যই বেশি।
শ্রেণী বিভাজন
তিওয়ারা কয়েকটি কুলে বিভক্ত। যেমন: মছরং, কোবঁর, পাটর, মাছেরেং, মাগর, মাদুর, লাদুর, পুরু, ছাগারা, মালৈ, আগারা, চঞ্চর, কচ, চলং, মুনি, মেলাং, লবম ইত্যাদি। এর মধ্যে মছরং এবং মাছরেং কুলকে শ্রেষ্ঠ বলা হয়। উল্লেখ্য প্রতিটি কুলই বহির্বিবাহী। বিশেষ একটি কুলে অন্য একটি বিশেষ কুলের সাথে বৈবাহিক সম্পর্ক করতে এবং রাখতে পারে।
তাঁদের ব্যবহার করা উপাধিসমূহ হচ্ছে:-
বরদ পর্যন্ত, দেউরী ,হুকাই, আমচি ,ড্রঙলি,ফামচঙ,পামচং,মান্তা,লালুং,কোঁয়র,পাটর ইত্যাদি
ধর্ম-বিশ্বাস
তিওয়ারা হিন্দু ধর্মাবলম্বী। অতীতে তাঁদের নিজস্ব ধর্মীয় বিশ্বাস এবং ক্রিয়া-কাণ্ড ছিল যদিও বর্তমানে তাঁরা হিন্দু ধর্ম গ্রহণ করেছে। মহাদেব এবং কেঁচাইখাতী গোসাঁনী তাঁদের আরাধ্য দেব-দেবী। বুধবার তিওয়াদের গুরুবার।
অর্থনৈতিক জীবন এবং শিক্ষা-দীক্ষা
তিওয়াদের অর্থনৈতিক জীবন আসামের অন্যান্য জনগোষ্ঠীর সাথে এক। তাঁদের বেশিসংখ্যক লোকই কৃষিজীবী। ধান, সরিষা, মাষ, আলু ইত্যাদির চাষ করে তাঁরা জীবন নির্বাহ করেন। অর্থনৈতিক দিকে তিওয়ারা এখনও অনুন্নত। একমতো শিক্ষা-দীক্ষার ক্ষেত্রে অধিক-সংখ্যক তিওয়ালোক পিছিয়ে পড়া।
ভাষা-দোবান
তিওয়াদের নিজস্ব কথিত ভাষা বা দোয়ান আছে যদিও ভৈয়ামর অনেকসংখ্যক তিওয়ালোক তা বদলে ফেলেছে। বর্তমানে অসমীয়া ভাষাকেই তাঁরা মাতৃভাষারূপে ব্যবহার করেছে।
উৎসব-পার্বণ, সাজ-পোশাক ,এবং জীবন-নির্বাহের পদ্ধতি
উৎসব-পার্বণের ক্ষেত্রে ভৈয়ামের তিওয়ারা স্থানীয় অন্য অসমীয়াদের পালন করা উৎসবকেই পালন করেন। তিওয়াদের জীবন-নির্বাহের পদ্ধতির অসমীয়া ভাষা-ভাষী হিন্দুদের সাথে অনেকটি মিল আছে।
তিয়াদের পরম্পরাগত সাজ-পোশাক ::
১/জচকাই :- তিওয়া মহিলার পরা দখনার মতো চাদর
২/ফাচকাই :- বুকে পরা ফুলাম চাদর
৩/ফাগুড়ি:- তিওয়া পুরুষের মাথায় পরা পাগুড়ি
৪/ফালি:-তিয়াদের পরম্পরাগত গামোচা
৫/ফুইছা লো:- ডিঙিতে পরা পয়সার মনি বা মালা
জনসংখ্যা
বর্তমানে আসামে তিওয়াদের জনসংখ্যা প্রায় দুই লাখ।
ধরমণ্ডল ইউনিয়ন
ধরমণ্ডল বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
ইতিহাস
ধরমণ্ডল বাংলাদেশের তৃতীয় বৃহত্তম গ্রাম। লোকমুখে শোনা যায়, অনেক বছর পূর্বে ধর এবং মণ্ডল নামে দুই জন্য বিশিষ্ট লোক ছিল। তাদের নামের উপর ভিত্তি করে ধরমণ্ডল নামকরণ করা হয়।
আয়তন ও অবস্থান
ধরমণ্ডল ইউনিয়নের আয়তন ৪,২৭০ একর (১৭.২৮ বর্গ কিলোমিটার)। নাসিরনগর উপজেলা সদর থেকে প্রায় ১৫ কিলোমিটার উত্তর-পূর্বে অবস্থিত এ ইউনিয়নের পশ্চিমে ফান্দাউক ইউনিয়ন, হবিগঞ্জ জেলার লাখাই উপজেলার মোড়াকরি ইউনিয়ন ও মুড়িয়াউক ইউনিয়ন; উত্তরে হবিগঞ্জ জেলার লাখাই উপজেলার করাব ইউনিয়ন; পূর্বে হবিগঞ্জ জেলার মাধবপুর উপজেলার বাঘাসুরা ইউনিয়ন এবং দক্ষিণে হবিগঞ্জ জেলার মাধবপুর উপজেলার ছাতিয়াইন ইউনিয়ন অবস্থিত।
প্রশাসনিক কাঠামো
ধরমণ্ডল ইউনিয়ন নাসিরনগর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৩টি মৌজায় বিভক্ত এবং মোট গ্রাম ৫টি।
জনসংখ্যার উপাত্ত
২০১১ সালের আদমশুমারি অনুযায়ী ধরমণ্ডল ইউনিয়নের মোট জনসংখ্যা ২০,৫৪৬ জন। এর মধ্যে পুরুষ ১০,০২২ জন এবং মহিলা ১০,৫২৪ জন। মোট পরিবার ৩,৬৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,১৮৯ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী ধরমণ্ডল ইউনিয়নের সাক্ষরতার হার ২৯%।
যোগাযোগ ব্যবস্থা
নাসিরনগর উপজেলা সদর থেকে ধরমণ্ডল ইউনিয়নে যোগাযোগের প্রধান দুইটি সড়ক সরাইল-নাসিরনগর-লাখাই-হবিগঞ্জ সড়ক এবং ফান্দাউক-বাঘাসুরা-ছাতিয়াইন সড়ক। বাস বা সিএনজি চালিত অটোরিক্সা যোগে যাতায়াত করা যায়। তবে বর্ষাকালে প্রধান যোগাযোগ মাধ্যম হয় নৌকা।
খাল ও নদী
ধরমণ্ডল ইউনিয়নের পশ্চিম সীমান্ত দিয়ে প্রবাহিত হচ্ছে বলভদ্রা নদী।
হাট-বাজার
ধরমণ্ডল ইউনিয়নের প্রধান হাট/বাজার হল ধরমণ্ডল বাজার।
পাখানজোড়
পাখানজোড় হলো মধ্য ভারতের ছত্তিশগড় রাজ্যের দক্ষিণদিকে অবস্থিত বস্তার বিভাগের কাঙ্কের জেলার (পূর্বতন উত্তর বস্তার জেলা) একটি উল্লেখযোগ্য নগর পঞ্চায়েত। শহরটি পাখানজোড় তহশিলের সদর।
বহুজন চর্চিত স্বাধীনতা সংগ্রামী তথা গেন সিং পারলকোট-এ ব্রিটিশদের বিরূদ্ধে যুদ্ধ করেন৷ এই পারলকোটই বর্তমানে পাখানজোড় নামে পরিচিত।
জন পরিসঙ্খ্যান
২০১১ খ্রিস্টাব্দে প্রকাশিত ভারতের জনগণনা অনুসারে পাখানজোড় নগর পঞ্চায়েতের মোট জনসংখ্যা ১০২০১ জন, যার মধ্যে পুরুষ ৫৩৭০ জন ও নারী ৪৮৩১ জন। ছয় বৎসর অনূর্ধ্ব শিশু সংখ্যা ১২০৭ জন, যা সমগ্র পখাঞ্জুর নগর পঞ্চায়েতের জনসংখ্যার ১১.৮৩ শতাংশ। শহরটিতে প্রতি হাজার পুরুষে নারী সংখ্যা প্রায় ৯০০ জন, যেখানে সারা রাজ্যের লিঙ্গানুপাত প্রতি ১০০০ পুরুষে ৯৯১ জন নারী। শিশুদের মধ্যে লিঙ্গানুপাত ৯০৪, যেখানে সারা রাজ্যে শিশু লিঙ্গানুপাত ৯৬৯। শহরটিতে সাক্ষরতার হার ৮৬.৮৬ শতাংশ, পুরুষ সাক্ষরতার হার ৯১.৬৪ শতাংশ ও নারী সাক্ষরতার হার ৮১.৫৪ শতাংশ।
পাখানজোড় তহশিল
এখানে পাখানজোড় নগরপঞ্চায়েত ছাড়াও রয়েছে ২৯৯ টি গ্রাম যার মধ্যে ১৩৩টি বাঙালি গ্রামখণ্ড বা সেক্টর। সেক্টরগুলি হলো যথাক্রমে পিভি-১ থেকে পিভি-১৩৩। প্রতিটি চিহ্নিত গ্রামের সাঙ্খ্যমানের পূর্বে "পিভি" শব্দটি রয়েছে যার অর্থ "পারলকোট ভিলেজ" বা পারলকোটগ্রাম৷ ২০১১ খ্রিস্টাব্দের ভাষাভিত্তিক জনগণনায অনুযায়ী এটি ছত্রিশগড়ের একমাত্র বাংলা ভাষাভাষী সংখ্যাগরিষ্ঠ ব্লক তথা ১,৭১,০০০ জনের মধ্যে ৯৬,৩৫১ জন বাঙালি।
পাখানজোড় তহশিলের বিভাগীয় কোডটি হলো ০৩৩৫৪। ব্লকটিতে পাখানজোড় নগর পঞ্চায়েতের অন্তর্ভুক্ত মোট ২৯৯টি গ্রাম রয়েছে।
সড়কপথ
শহরটি কাপসি থেকে, ভানুপ্রতাপপুর থেকে , দুর্গ থেকে এবং রাজ্যসদর রায়পুর থেকে  দূরত্বে অবস্থিত। শহরটি জেলাসদর কাঙ্কের থেকে  কিলোমিটার পশ্চিমে ও কোয়েলিবেড়া থেকে  দূরত্বে অবস্থিত।
রেলপথ
পাখানজোড় শহরের দশ কিলোমিটারের মধ্যে কোনো রেলওয়ে স্টেশন নেই। দুর্গ জংশন রেলওয়ে স্টেশনটি শহর থেকে ১৬৫ কিলোমিটার ও দাল্লি রাজহরা রেলওয়ে স্টেশনটি ৭৬ কিলোমিটার দূরে অবস্থিত।
বিমানপথ
পাখানজোড় শহরের সবচেয়ে নিকটে অবস্থিত বিমানবন্দরটি হলো, চন্দ্রপুর বিমানবন্দর, যা মহারাষ্ট্রের চন্দ্রপুর জেলায় অবস্থিত। এছাড়া নিকটবর্তী অন্যদুটি বিমানবন্দর হলো, মহারাষ্ট্রের গোণ্ডিয়া বিমানবন্দর ও ছত্তিশগড়ের রায়পুরে অবস্থিত স্বামী বিবেকানন্দ আন্তর্জাতিক বিমানবন্দর।
দণ্ডকারণ্য প্রকল্প
পূর্বতন পূর্ব পাকিস্তান (বর্তমান বাংলাদেশ) থেকে আসা শরণার্থীদের পুনর্বাসান দেওয়ার উপলক্ষ্যে কেন্দ্রীয় সরকার ১৯৫৮ খ্রিস্টাব্দে দণ্ডকারণ্য প্রকল্প তৈরী করেন। পর্ষদটির অন্তর্গত ছিলো ভাসকেল বাঁধ, পাখানজোড় বাঁধ (ক্ষরকাটা)সহ জগদলপুর, বোরগাঁও ও উমরকোটের বনাঞ্চল, বড়ো রাস্তার ধার ও রেলওয়ে স্টেশনের বহির্চত্বর ও খুর্দারোড-বলাঙ্গির রেললাইন। কর্মসংস্থানের জায়গাগুলি ছিলো সোনাবেড়াতে অবস্থিত একট বিমান ও যুদ্ধবিমান নির্মাণ কারখানা, বাইলাডিলাতে অবস্থিত মূলত ইস্পাত ও লৌহ আকরিক নিষ্কাশন কারখানা জাতীয় খনিজ উন্নয়ন নিগম। প্রকল্পটির অন্তর্ভুক্ত শহরগুলি ছিলো জগদলপুর, ভবানীপাটনা ও কোরাপুট, যা দণ্ডকারণ্য প্রকল্প নামে পরিচিত ছিলো।
মহাবিদ্যালয়
প্রতিষ্ঠার সময়কাল: ১৯৮৯ খ্রিস্টাব্দ ঠিকানা: সঙ্গম রোড, নিউ মার্কেট, পাখানজোড়
পাখানজোড় স্টেডিয়াম
পাখানজোড় স্টেডিয়ামটি ক্রিকেট ও ফুটবল টুর্নামেন্টের জন্য বিখ্যাত। প্রতিবছর ১৫ই আগস্ট স্বাধীনতা দিবস ও ২৬শে জানুয়ারী প্রজাতন্ত্র দিবস দিনটি উদ্‌যাপন করা হয়ে থাকে। এখানে বিভিন্ন সাংস্কৃতিক ক্রিয়াকলাপ ও বহুপ্রতিভা প্রদর্শনের জন্য অনুষ্ঠানও করা হয়। মার্চ মাসের প্রথম দিকে আন্তর্বিদ্যালয় প্রতিযোগীতামূলক অনুষ্ঠানগুলিও অনুষ্ঠিত হয়।
চন্দন প্রভাকর
চন্দন প্রভাকর হলেন একজন ভারতীয় স্ট্যান্ড আপ কমেডিয়ান এবং অভিনেতা। তিনি পাঞ্জাবের অমৃতসরে জন্মগ্রহণ করেন। তিনি বেশ কয়েকটি পাঞ্জাবি চলচ্চিত্র পরিচালনা এবং সেগুলোর স্ক্রিপ্ট লিখেছেন। একই সাথে তিনি বেশ কয়েকটি পাঞ্জাবি চলচ্চিত্রে প্রধান চরিত্রে অভিনয় করেছেন। তিনি দ্য গ্রেট ইন্ডিয়ান লাফটার চ্যালেঞ্জের ৩য় আসরের প্রথম রানার আপ হন। তিনি বর্তমানে সনিতে সম্প্রচারিত দ্য কপিল শর্মা শোতে একজন চা বিক্রেতার চরিত্রে অভিনয় করছেন।
প্রথম জীবন
চন্দন প্রভাকর অমৃতসরের একটি পাঞ্জাবি পরিবারে জন্মগ্রহণ করেন। তিনি অমৃতসরেই যন্ত্র প্রকৌশলে পড়াশুনা করেন। তিনি এবং কপিল শর্মা হলেন ছোটবেলার বন্ধু। তারা দুজনে একই জায়গায় বসবাস করত এবং তারা দুজনে একই বিদ্যালয়ে পড়াশুনা করত। চন্দন টেলিভিশনে অভিষেক করেন দ্য গ্রেট ইন্ডিয়ান লাফটার চ্যালেঞ্জ-এর মাধ্যমে, যেখানে কপিল শর্মা বিজয়ী হয় এবং চন্দন প্রথম রানার আপ হন।
ব্যক্তিগত জীবন
২০১৫ সালের ২৫ এপ্রিল চন্দন অমৃতসরের মেয়ে নন্দনী টেন্ডনকে বিবাহ করেন। এই বিবাহটি পাঞ্জাবি রীতিতে সম্পন্ন হয়, যেখানে তার পিতা-মাতা সহ তার অনেক বন্ধু-বান্ধব উপস্থিত ছিল। তিনি কমেডিয়ানের পাশাপাশি একজন চিত্রশিল্পীও। তার অঙ্কিত চিত্র বিদেশেও প্রদর্শিত হয়েছে। কিছু অনিবার্য কারণবশত তিনি তার চিত্রশিল্পের কাজ এগিয়ে নিতে পারেননি।
অভিনয় জীবন
চন্দন প্রভাকর পাঞ্জাবি চলচ্চিত্রের সাথে অধিক সংযুক্ত। তিনি বেশ কয়েকটি পাঞ্জাবি চলচ্চিত্র নিজে পরিচালনা এবং প্রযোজনা করেছেন। তিনি ইটিসি পাঞ্জাবিতে সম্প্রচারিত "লাফটার দা মাস্টার" নামক অনুষ্ঠানটি প্রযোজনা করেছেন। তার অভিনীত কয়েকটি উল্লেখযোগ্য চরিত্র হলো: হারপাল সিং (হাবিলদার), ঝানা সিং এবং রাজু।
আলেকসান্দার পেশিচ
আলেকসান্দার পেশিচ (Александар Пешић, Aleksandar Pešić; জন্ম: ২১ মে ১৯৯২) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১০ সালে, পেশিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৬ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
আলেকসান্দার পেশিচ ১৯৯২ সালের ২১শে মে তারিখে সার্বিয়া ও মন্টিনিগ্রোর নিশে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পেশিচ সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ৩টি গোল করেছেন।
মুপ্পালা লক্ষ্মণ রাও
মুপ্পালা লক্ষ্মণ রাও, (Muppalla Lakshmana Rao), অন্য ছদ্মনামে গণপতি হচ্ছেন ভারতের কমিউনিস্ট পার্টি (মাওবাদী)'র প্রাক্তন সাধারণ সম্পাদক এবং দলটি ভারতে একটি অতিবাম  রাজনৈতিক দল, যেটিকে ভারত সরকার "সন্ত্রাসবাদী সংগঠন" হিসেবে তালিকাভুক্ত করেছে এবং এটির সব গঠন ও ফ্রন্ট সংগঠনসমূহকে  বেআইনি কার্যক্রম (প্রতিরোধ) আইন (UAPA) অনুযায়ী নিষিদ্ধ করেছে।
প্রাথমিক জীবন
গণপতি তেলেঙ্গানার করিমনগর জেলার সরনাগপুরের বীরপুর গ্রামে জন্মগ্রহণ করেন। তিনি বিজ্ঞানে গ্রাজুয়েট এবং শিক্ষায় বি. এড. ডিগ্রি অর্জন করেন। তিনি করিমনগর জেলায় শিক্ষক হিসেবে কাজ করতেন এবং ওয়ারাঙ্গালে উচ্চশিক্ষা গ্রহণের জন্য চাকুরি পরিত্যাগ করেন।
প্রথম রাজনৈতিক জীবন
ওয়ারাঙ্গলে, গণপতি মাওবাদী ক্যাডার নল্লা আদি রেড্ডি এবং প্রবীন তাত্ত্বিক কোন্ডাপল্লী সীতারামাইয়া র সংস্পর্শে আসেন, এবং শেষ পর্যন্ত তিনি দেশে নকশাল আন্দোলনে যোগ দেওয়ার সিদ্ধান্ত গ্রহণ করেন। তিনি ভারতের কমিউনিস্ট পার্টি (মার্কসবাদী -লেনিনবাদী ) গণযুদ্ধ (পিপলস ওয়ার গ্রুপ)-এর প্রথম দিকের সদস্যদের একজন যা থেকে গঠিত হয়েছে ভারতের কমিউনিস্ট পার্টি (মাওবাদী) এবং তিনি দলের সাধারণ সম্পাদক। ২০০৪ সালে মাওবাদী পার্টিকে (পিপলস ওয়ার গ্রুপ) এবং ভারতের মাওবাদী কমিউনিস্ট সেন্টার (এমসিসিআই)-এর সংযুক্তির একটি উৎপাদন হিসাবে বলা হয়। এই ঐতিহাসিক সংযুক্তিতে তিনি জনযুদ্ধ গোষ্ঠীর সাধারণ সম্পাদক হিসেবে মাওবাদী কমিউনিস্ট সেন্টারের প্রধান প্রশান্ত বোসে র সাথে চুক্তি পত্রে স্বাক্ষর করেছিলেন।
গণপতির একাধিক অন্যান্য উপনাম হচ্ছে মুপ্পালা লক্ষ্মণ রাও, শ্রীনিবাস, রাজন্য, রাজী রেড্ডি, রাধাকৃষ্ণ, জিপি, চন্দ্রশেখর, অজিত এবং সিএস।
মাওবাদী কার্যক্রমে ভূমিকা
গণপতি বিভিন্ন নকশাল কর্মকান্ডে তার ভূমিকার জন্য ভারতীয় নিরাপত্তা বাহিনীর হাতে মোস্ট ওয়ান্টেড ব্যক্তিদের অন্যতম। ন্যাশনাল ইনভেস্টিগেশন এজেন্সি তার গ্রেপ্তারের গুরুত্বপূর্ণ কোনো তথ্যের জন্য ১,৫০০,০০০ ভারতীয় রূপির একটি পুরস্কার ঘোষণা করেছে। তার মাথার মোট দাম সর্বোচ্চ, যা ভারতীয় রূপিতে ৩৬,০০০,০০০। বর্তমানে ভারতের কমিউনিস্ট পার্টি (মাওবাদী) সাধারণ সম্পাদকের পদ থেকে সরে দাঁড়িয়েছেন গনপতি। তার স্থলাভিষিক্ত হয়েছেন নিম্বলা কেশভ রাও ওরফে বাসবরাজ। গনপতি নেপাল হয়ে ফিলিপাইনস চলে গেছেন এমনটাই গোয়েন্দাদের অভিমত।
নমরুদ
নমরুদ ( ܢܡܪܘܕ النمرود, an-Namrood), আদি পুস্তকের বর্ণনা অনুযায়ী সিনারের রাজা। গণনাপুস্তক অনুযায়ী নূহ নবী প্রপৌত্র কুশের পুত্র। বাইবেল অনুসারে নমরুদ ছিল ”এক মহাশক্তিধর ব্যক্তি যে ঈশ্বরকে শিকার করতে চেয়েছিল।” টাওয়ার অব বাবেলের বর্ণনা অনুসারে নমরুদ ঈশ্বরের বিরুদ্ধে বিদ্রোহ ঘোষণা করেছিল।
নমরুদ শব্দের অর্থ খোদাদ্রোহী। এর আর একটি অর্থ হলো বাঘিনী। আরব কিংবদন্তি অনুযায়ী নমরুদকে ছোটবেলায় এক বাঘিনী স্তন্যপান করিয়েছিল। কথিত আছে ইডিপাসের মতো নমরুদ তার পিতাকে হত্যা করে নিজ মাতাকে বিয়ে করে। কুরআনের বর্ণনামতে, একটি মশা তার মস্তিষ্কে প্রবেশ করলে তার মৃত্যু হয়। ইব্রাহিম এর জীবনীতে নমরুদ বাদশাহর উল্লেখ পাওয়া যায়। নমরুদ ষড়যন্ত্র করে নবীকে হত্যার উদ্দেশ্যে আগুনে নিক্ষেপ করেছিল। পবিত্র কুরআনে নমরুদের নাম উল্লেখ নেই। তবে সুরা বাকারার ২৫৮ নম্বর আয়াতে বলা হয়েছে
পবিত্র বাইবেলে আব্রাহাম (নবী ইব্রাহীম) ও নমরুদের সাথে সাক্ষাতের ঘটনার বর্ণনা নেই। যদিও কিছু ইহুদী ও মুসলিম ঐতিহ্য অনুসারে তাদের মধ্যে বিরোধ সংগঠিত হয়েছিল বলে বলা হয়েছে। কিছু গল্পে দুইজন চরম সংঘাতে রত হয়েছিল বলে বর্ণনা করা হয়েছে। এসব কাহিনিতে ইব্রাহীম একাত্মবাদের মহিমা বর্ণনাকারী এবং নমরুদ তার বিরোধীতাকারী এবং নিজেকে স্বয়ং ঈশ্বর বলে দাবী করে। একই রকম বর্ণনা মধ্যযুগের ইহুদী ধর্মগুরুদের লেখা কাহিনিতে পাওয়া যায়। ইবরাহীম (আ.) এর সময়ে নমরুদ ছিল স্বেচ্ছাচারী এক শাসক। সে ইবরাহীমকে(আঃ) প্রতিমা ভেঙ্গে ফেলার অপরাধে অগ্নিকুন্ডে নিক্ষেপ করেছিল। কিন্তু আল্লাহর কৃপায় হযরত ইবরাহীম(আঃ)নিরাপদে অগ্নিকুন্ড থেকে বের হয়ে আসতে সক্ষম হন। ইবরাহীম নিরাপদে অগ্নিকুন্ড থেকে বের হয়ে আসাতে নমরুদ প্রচন্ডভাবে ক্ষিপ্ত হয়। সে ইবরাহীমকে বলে,
আল্লাহর সাথে লড়াই করার জন্য নমরুদ এক বিশাল বাহিনী গঠন করলো। এই বাহিনী নিয়ে সে ইবরাহীমের কাছে গিয়ে আল্লাহকে তার সাথে লড়াই করার জন্য আহবান জানায়। সে আকাশের দিকে তীর নিক্ষেপ করে এবং বলতে থাকে,
আল্লাহ নমরুদের সাথে মোকাবেলা করার জন্য এক ঝাঁক "মশা" প্রেরণ করলেন। ক্ষুদ্র এই মশা বাহিনীর আক্রমণে নমরুদের বিশাল বাহিনী ছিন্নভিন্ন হয়ে যায়। নমরুদও এই মশাবাহিনীর আক্রমণে ভয়ে যুদ্ধক্ষেত্র ছেড়ে পালায়। কিন্তু ঘটনাক্রমে একটি মশা তার নাক দিয়ে ঢুকে তার মস্তিষ্কতে গিয়ে অবস্থান নেয়। আল্লাহ তার মস্তিষ্কের অভ্যন্তরে মশাটিকে জীবিত রাখেন।
তাই সে তার একজন সৈনিককে ডেকে তাকে তার মাথায় আঘাত করতে বললো। কিন্তু মশার কামড় তাতে কোনো ক্রমেই কমে না। শেষে সৈনিকটি নমরুরদের মাথায় মুগুর দিয়ে আঘাত করলে মশা কিছু সময়ের জন্য কামড়ানো বন্ধ করলো।
মশা পরে আবার কামড়ানো শুরু করলে সৈনিকটি নমরুদের মাথায় আবার মুগুর দ্বারা আঘাত করলে মশা কিছু সময়ের জন্য কামড়ানো বন্ধ করে। এভাবে বারবার মশা কামড়ায় আর নমরুদকে মাথায় মুগুর দ্বারা আঘাত করতে হয়।
একদিন নমরুদের মাথায় মুগুর দ্বারা আঘাত করতে করতে সৈনিকটি নমরুদকে এত প্রচন্ডভাবে আঘাত করলো যে, তাতে নমরুদের মাথা ফেটে যায়। মাথা ফেটে গিয়ে নমরুদ মৃত্যুমুখে পতিত হয়।
ফরাজিকান্দি ইউনিয়ন
ফরাজিকান্দি বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
আয়তন
ফরাজিকান্দি ইউনিয়নের আয়তন ৫,৭০৪ একর।
জনসংখ্যার উপাত্ত
২০১১ সালের পরিসংখ্যান অনুযায়ী ফরাজিকান্দি ইউনিয়নের জনসংখ্যা ৩৩,৮৫২ জন। এর মধ্যে পুরুষ ১৫,৭৪০ জন এবং মহিলা ১৮,১১২ জন। মোট পরিবার ৭,৮২২টি।
অবস্থান ও সীমানা
মতলব উত্তর উপজেলার সর্ব-দক্ষিণে ফরাজিকান্দি ইউনিয়নের অবস্থান। এ ইউনিয়নের উত্তরে ফতেপুর পশ্চিম ইউনিয়ন, পশ্চিমে জহিরাবাদ ইউনিয়ন ও মেঘনা নদী, দক্ষিণে চাঁদপুর সদর উপজেলার বিষ্ণুপুর ইউনিয়ন এবং পূর্বে মতলব পৌরসভা অবস্থিত।
প্রশাসনিক কাঠামো
ফরাজিকান্দি ইউনিয়ন মতলব উত্তর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী ফরাজিকান্দি ইউনিয়নের সাক্ষরতার হার ৪৬.৬%।
হাট-বাজার
ইসলামিয়া মার্কেট (নতুন বাজার)
ছোটহলদিয়া বাজার
বাদামতলী বাজার আমিরাবাদ বাজার গৌরাঙ্গ বাজার জনতা বাজার
বহিঃসংযোগ
প্রসঙ্গ ইসলাম ॥ শিক্ষানুরাগী সুফি শায়খ বোরহানুদ্দীন,দৈনিক জনকণ্ঠ, প্রকাশিতঃ নভেম্বর ০৮, ২০১৯
https://www.dailyjanakantha.com/details/article/459387/%E0%A6%AA%E0%A7%8D%E0%A6%B0%E0%A6%B8%E0%A6%99%E0%A7%8D%E0%A6%97-%E0%A6%87%E0%A6%B8%E0%A6%B2%E0%A6%BE%E0%A6%AE-%E0%A6%B6%E0%A6%BF%E0%A6%95%E0%A7%8D%E0%A6%B7%E0%A6%BE%E0%A6%A8%E0%A7%81%E0%A6%B0%E0%A6%BE%E0%A6%97%E0%A7%80-%E0%A6%B8%E0%A7%81%E0%A6%AB%E0%A6%BF-%E0%A6%B6%E0%A6%BE%E0%A7%9F%E0%A6%96-%E0%A6%AC%E0%A7%8B%E0%A6%B0%E0%A6%B9%E0%A6%BE%E0%A6%A8%E0%A7%81%E0%A6%A6%E0%A7%8D%E0%A6%A6%E0%A7%80%E0%A6%A8/
পানিয়া জাতি
পানিয়া জাতি, যারা পানিয়ার বা পানিয়ান নামেও পরিচিত, তারা ভারতের একটি জাতিগোষ্ঠী। তারা কেরলে একক বৃহত্তম তফসিলি উপজাতি গঠন করেছে এবং তারা প্রধানত বয়নাড় জেলা এবং কর্ণাটকের পার্শ্ববর্তী অঞ্চলে বসবাস করে। তারা প্রধানত কেরালার বয়নাড়, কালিকট, কণ্ণুর এবং মালাপ্পুরম জেলার বনভূমির ধারে গ্রামে বাস করে। পানিয়ারা পানিয়া ভাষায় কথা বলে, যেটি দ্রাবিড় ভাষা পরিবারের অন্তর্গত এবং এটি মালয়ালমের সাথে ঘনিষ্ঠভাবে সম্পর্কিত। তারা তফসিলি উপজাতি অন্তর্ভুক্ত এবং তাদের জনসংখ্যা প্রায় ৯৪,০০০ (লিঙ্গ অনুপাত ১০৫৭)। একটি তত্ত্ব আছে যে জৈন গৌন্ডাররা পানিয়াদের বয়নাড়ে নিয়ে এসেছিলেন। গৌন্ডাররা নিজেদের ক্ষেতে কৃষি শ্রমিক হতে পানিয়াদের প্রশিক্ষণ দিয়েছিলেন (থার্স্টন, ১৯০৯)। বন্ধন চুক্তির কেন্দ্র ছিল মানন্তবাদির কাছে ভাল্লিয়ুরক্কাভু মন্দিরের আঞ্চলিক মাতৃ দেবীর বিখ্যাত মন্দির।
ইতিহাস
ঐতিহাসিকভাবে জানা যায় যে পানিয়ারা কৃষি শ্রমিক হিসেবে কাজ করেছে। বিশ্বাস করা হয় যে মালাবার রাজা তাদের বয়নাড়ে নিয়ে এসেছিলেন এবং তারপরে তাদের দাস হিসাবে রেখে জমি চাষ করিয়ে ছিলেন। দাস-প্রথা বিলুপ্তির পর পানিয়ারা সরকার কর্তৃক প্রতিষ্ঠিত বিভিন্ন এলাকায় পুনর্বাসিত হয়।
পানিয়ারা ঐতিহাসিকভাবে তাদের সাহসিকতা এবং বেপরোয়া স্বভাবের জন্য বিখ্যাত ছিল। এই কারণে, তারা প্রায়ই চৌর্য বৃত্তিতে নিযুক্ত থাকত।
পানিয়ারা আজ একটি তফসিলি উপজাতি। তাদের একটি বিশেষ উপ-গোষ্ঠী কাট্টুপানিয়ার, মালাপ্পুরম জেলার নীলাম্বুরের বনাঞ্চলে বাস করে। এখানে তারা ঐতিহ্যগতভাবে শিকারী-সংগ্রাহকের জীবন নির্বাহ করে।
জনতাত্ত্বিক
পানিয়ারা প্রধানত ভারতের কেরল রাজ্যের বয়নাড়, কালিকট, কণ্ণুর এবং মালাপ্পুরম জেলায় বসবাস করে। অন্যরা তামিলনাড়ু রাজ্যের নীলগিরির পাহাড়ের পশ্চিমে এবং সেইসাথে কর্ণাটকের কোড়গু জেলায় বসবাস করে। তাদের সম্পূর্ণ জনগোষ্ঠী জীবিকা নির্বাহের জন্য কৃষি ও কৃষিশ্রমের উপর নির্ভর করে। এই দশকে (২০০৩) তাদের জনসংখ্যা অপরিবর্তিত রয়েছে, এবং তাদের প্রায় ৬৭,৯৪৮ জন কেরালার পাহাড়ে বাস করে, বিশেষ করে পশ্চিমঘাটের প্রান্তে। পিপলস অ্যাকশন ফর এডুকেশনাল অ্যান্ড ইকোনমিক ডেভেলপমেন্ট অব ট্রাইবাল পিপল (পিইইপি) ২০০৫ সাল থেকে কেরালায় বসতি স্থাপনকারী পানিয়াদের মধ্যে কাজ করছে। এদের উদ্দেশ্য মূলত পানিয়াদের মধ্যে সাক্ষরতা বৃদ্ধি করা এবং গোষ্ঠীর অর্থনৈতিক অবস্থার উন্নতি সাধন।
ভাষা
পানিয়ারা মাতৃভাষা হিসেবে পানিয়া ভাষায় কথা বলে। দ্রাবিড় ভাষা পরিবারের সদস্য হিসেবে এই ভাষাটি মালয়ালম, কাদার, রাভুলা এবং অন্যান্য দ্রাবিড় ভাষাগুলির সাথে ঘনিষ্ঠভাবে সম্পর্কিত।
বাড়ি এবং বিভিন্ন ধর্মীয় অনুষ্ঠান উভয় সময়েই তারা পানিয়া ভাষায় কথা বলে। কিছু পানিয়া অন্যান্য দ্রাবিড় ভাষাও ব্যবহার করে যেমন মালায়লম, তামিল বা কন্নড়।
ভারতের কোন অঞ্চলে বসবাস করে তার উপর নির্ভর করে পানিয়ারা বিভিন্ন ধরনের লেখার পদ্ধতি ব্যবহার করে। কর্ণাটকের পানিয়ারা কন্নড় লিপি ব্যবহার করে, কেরালায় তারা লেখে মালয়ালম লিপিতে, আর তামিলনাড়ুর পানিয়ারা তামিল লিপি ব্যবহার করে।
সংস্কৃতি
পোশাকের জন্য, পানিয়া পুরুষরা কোমরের চারপাশে ঘুরিয়ে একটি লম্বা কাপড় পরে, যা মুন্ডু নামে পরিচিত। শরীর ঢেকে রাখার জন্য একটি ছোট মুন্ডুও কাঁধের উপরে ঝুলানো হয়। পানিয়া মহিলা বা পানিচিরা একটি লম্বা কাপড় পরে, যার একটি ছোট অংশ বক্ষের অংশের উপরে এবং বগলের চারপাশে দিয়ে ঢেকে রাখে। এছাড়াও, তারা কোমরের চারপাশ ঘুরিয়ে একটি লাল বা কালো আরাট্টি স্কার্ফ পরে থাকে। ভূমি দখলকারী এবং চোরাচালানকারীরা তাদের মদ্যপানের অভ্যাস করিয়ে, যৌন অবিশ্বাস এবং অন্যান্য কুকর্মে উৎসাহিত করে শোষণ করে। বয়নাড়ের পিইইপি সংস্থা তাদের মধ্যে মদ্যপান এবং চিবানো তামাকের মতো অভ্যাসের সামাজিক বিপদ সম্পর্কে সচেতনতা ছড়িয়ে দেওয়ার জন্য বিভিন্ন অনুষ্ঠানের আয়োজন করে। বেশ কিছু বনাঞ্চলে স্থানীয় ভাষায় পথনাটক মঞ্চস্থ হয়েছে।